sagorsarker/bangla-wikipedia huggingface dataset:
থেভেনিনের তত্ত্ব

তেভিনার উপপাদ্য () অনুযায়ী বর্তনী তত্ত্বে সরল বৈদ্যুতিক নেটওয়ার্কে যে কোনো প্রকার বিভব উৎস, বিদ্যুৎ উৎস এবং রোধকের সমাবেশের দুপ্রান্ত বিশিষ্ট বৈদ্যুতিক বর্তনী একটি মাত্র বিভব উৎস এবং শ্রেণিতে থাকা একটি রোধক বিশিষ্ট বৈদ্যুতিক বর্তনীর সমমানের হবে। একক ফ্রিকুয়েন্সি বিশিষ্ট এসি বৈদ্যুতিক নেটওয়ার্কে এর প্রয়োগ করা যায়, তবে সেখানে ইম্পিডেন্স হবে শুধু মাত্র রোধক হবে না। ১৮৫৩ সালে এই তত্ত্ব প্রথম আবিষ্কার করেন জার্মান বিজ্ঞানী হারমান ভন হেল্মহোলতজ। ১৮৮৩ সালে তা পুনরাবিষ্কার করেন ফরাশি টেলিগ্রাফ প্রকৌশলী লিওঁ শার্ল তেভিনা (১৮৫৭–১৯২৬) (Léon Charles Thévènin)।. এই তত্ত্ব অনুযায়ী বিভব উৎস এবং রোধক বিশিষ্ট একটি বৈদ্যুতিক বর্তনীকে আমরা পরিণত করতে পারি থেভেনিনের সমমানের বৈদ্যুতিক বর্তনীতে; যা একটি সোজা পদ্ধতি বৈদ্যুতিক বর্তনীকে বিশ্লেষণ করার জন্য। থেভেনিনের সমমানের বৈদ্যুতিক বর্তনী ব্যবহৃত হতে পারে একটি ভালো মডেল হিসেবে একটি পাওয়ার সাপ্লাই অথবা ব্যাটারিতে, যেখানে রোধক উপস্থাপন করবে অন্তর্গত ইম্পিডেন্স এবং বিভব উৎস উপস্থাপন করবে তড়িতচ্চালক শক্তিকে।এই বর্তনীতে থাকবে একটি আদর্শ বিভব উৎস সিরিজে সাথে থাকবে একটি আদর্শ রোধক।
থেভেনিনের সমমানের বৈদ্যুতিক বর্তনীর হিসাব করতে রোধ ও বিভবের মান জানা জরুরি, তাই আমাদের দুইটি ইকুয়েশন দরকার। নিম্ন লিখিত ধাপগুলো অনুসরণ করে আমরা সহজেই এটা পেতে পারিঃ
দুই নম্বর ধাপটি হবেঃ
থেভেনিনের সমমানের বৈদ্যুতিক বিভব হলো মূল বর্তনীর আউটপুট প্রান্তের বিভব। থেভেনিনের সমমানের বৈদ্যুতিক বিভব নির্ণয় করতে ভোল্টেজ ভাগের সূত্রটা প্রায়ই গুরুত্বপূর্ণ যখন একটা প্রান্তকে আমরা ধরব"V" এবং অপরটা হবে গ্রাউন্ড।
থেভেনিনের সমমানের রোধ হলো বর্তনীর পেছনে তাকিয়ে আমরা যে রোধ পাই A এবং B প্রান্তের মাঝখানে মান নির্ণয় করে।এটা খুব গুরুত্বপূর্ণ প্রথমেই সবকয়টা বৈদ্যুতিক উৎস এবং বিদ্যুৎ উৎসকে তাদের অন্তঃস্থ রোধ দিয়ে প্রতিস্থাপিত করা।একটি আদর্শ বিদ্যুৎ উৎসে এটা মানে হলো বিদ্যুৎ উৎস উন্মুক্ত করা এবং আদর্শ বিভব উৎসে এটা মানে বিভব উৎসকে শর্ট সার্কিটের সাথে প্রতিস্থাপিত করা। রোধ নির্ণয় করতে হবে সিরিজ ও প্যারালাল সূত্র প্রয়োগ করে প্রান্তের মাঝখানে।এই পদ্ধতি কার্যকর শুধুমাত্র মুক্ত উৎসের জন্য।নির্ভরশীল উৎসের জন্য আমরা A এবং B প্রান্তের মাঝে একটা পরীক্ষামূলক উৎস স্থাপন করব এবং ঐ উৎসের মাঝে বিভব এবং বিদ্যুৎ নির্ণয় করব।
উদাহরণে সমমানের বিভব নির্ণয়ঃ
সমমানের রোধ নির্ণয়ঃ
একটি নরটনের সমমানের বর্তনী থেভেনিনের বর্তনীর সাথে জড়িত নিচের ইকুয়েশনগুলোর মাধ্যমে:
নোডাল অ্যানালাইসিস

বৈদ্যুতিক বর্তনীর বিশ্লেষণে আমরা নোডাল অ্যানালাইসিস, নোডাল ভোল্টেজ অ্যানালাইসিস বা ব্রাঞ্চ কারেন্ট মেথড ব্যবহার করি একটি বৈদ্যুতিক বর্তনীতে ২টি নোডের মাঝের বিভব পার্থক্য নির্ণয় করার জন্য।
কার্শফের সূত্র‎ ব্যবহার করে যে কেউ একটি বর্তনী বিশ্লেষণ করতে পারে কারসোফের বিদ্যুৎ সংক্রান্ত সূত্র ব্যবহার করে অথবা মেশ বিশ্লেষণের মাধ্যমে যেখানে আমরা কারসোফের বিভব সংক্রান্ত সূত্র ব্যবহার করব। নোডাল বিশ্লেষণে আমরা প্রতিটি নোডের জন্য একটি করে সমীকরণ বের করব যেখানে প্রতিটি শাখার বিদ্যুতের যোগের মান শুন্য হবে যা ঐ নোডের দিক থেকে আসছে। শাখার বিদ্যুতে সমীকরণ আসলে লেখা হবে বর্তনীর নোড বিভবের মাধ্যমে।একটি রোধের জন্য I = V * G, যেখানে G (=1/R) হলো রোধের অ্যাডমিটেন্স।
নোডের বিশ্লেষণ সম্ভব যখন প্রত্যেকটি বর্তনীর উপাদানের একটি অভ্যন্তরীণ সম্পর্ক থাকবে অ্যাডমিটেন্সের সাথে।নোডাল অ্যানালাইসিস একটা পূর্ণাঙ্গ সেটের সমীকরণ প্রকাশ করে যা হাত দিয়ে সমাধান করা যায় যদি ছোট আকারের হয় বা তাড়াতাড়ি সমাধান করা যায় লিনিয়ার অ্যালযেব্রা ব্যবহার করে কম্পিউটারের সাহায্যে। একটা নিবিড় মাধ্যম দাঁড় করায় নোডাল অ্যানালাইসিসি সেজন্য অনেক বৈদ্যুতিক বর্তনীর সিমুলেশন প্রোগামে যেমন স্পাইসে নোডাল অ্যানালাইসিস মূল ভিত্তি হিসেবে ব্যবহার করা হয়। 
যখন নোডাল অ্যানালাইসিসের সরল উদাহরণগুলো লিনিয়ার উপাদানের দিকে নির্দেশ করে, তখন নিউটনের মেথড ব্যবহার করে বর্তনীর বেশি জটিল নন লিনিয়ার সমস্যার সমাধান করা যায়।
শুধু মাত্র একটি অজানা ভোল্টেজ হলো V। এখানে তিনটি সংযোগ থাকে নোডের সাথে এবং তিনটি বিদ্যুৎ থাকে। বিদ্যুতের দিকটকে ধরা হয় নোডের বাইরের দিকে।
কারশোফের বিদ্যুতের সূত্র থেকে আমরা পাইঃ
formula_1
এই সমীকরণটার সমাধান করা যাবে V-এর সাপেক্ষে:
formula_2
সবশেষে অজানা বিভবটার সমাধান করা যাবে অনেক গাণিতিক মানকে প্রতীকে বসিয়ে।অকাজা বিদ্যুতের মান সহজেই জানা যাবে সব বিভবের মান জানার পরে।
formula_3
এই বর্তনীতে, আমাদের প্রাথমিকভাবে ২টি অজানা বিভব থাকবে, V এবং V V-এ বিভব ইতোমধ্যে জানা আছে যা হলো V কারণ বিভব উৎসে অন্য ২টি প্রান্তে ভূমির মতো বিভব থাকে।
বিভব উৎস V দিয়ে প্রবাহিত বিদ্যুৎ সরাসরি নির্ণয় করা যায় না।তাই আমরা V বা V-এর জন্য কোন বিদ্যুৎ সমীকরণ নির্ণয় করতে পারি না।যাইহোক, আমরা জানি যে মোট বিদ্যুৎ এই দুইটা নোডের শূণ্য। এই ২টি নোডের সমাবেশকে সুপারনোড কৌশল বলা হয়ে থাকে এবং একটা অতিরিক্ত সমীকরণ দরকার হয়: V = V + V
এই বর্তনীর জন্য পূর্ণাঙ্গ সমীকরণের সেট নিম্নে দেওয়া হলো:
formula_4
প্রতিস্থাপন করে Vকে প্রথম সমীকরণে এবং V2-এর সাপেক্ষে এর সমাধান করে আমরা পাই:
formula_5
Y-Δ রূপান্তর

'Y-Δ রূপান্তর' (যা ওয়াই-ডেল্টা রূপান্তর, Y -ডেল্টা, ওয়াই-ডেল্টা, ডেল্টা স্টার রূপান্তর, স্টার মেশ রূপান্তর বা টি-পাই রূপান্তর নামেও পরিচিত) হলো বৈদ্যুতিক নেটওয়ার্কের বিশ্লেষণকে সহজবোধ্য করার এক ধরনেরর কৌশল।এই নামটা এসেছে আসলে বর্তনীর চিত্র থেকে যা ইংরেজি অক্ষর ওয়াইয়ের মতো দেখতে এবং গ্রিক অক্ষর ডেল্টা থেকে।ইংল্যান্ডে ওয়াই চিত্রকে আবার মাঝে মাঝে স্টার নামেও ডাকা হয়।আর্থার এডুইন কেন্নেলি এই বর্তনী রূপান্তরের তত্ত্ব প্রথম প্রকাশ করেন ১৮৯৯ সালে।
তিনটি প্রান্তযুক্ত বর্তনীতে এই রূপান্তর ব্যবহৃত হয়ে থাকে সমমানে বর্তনীর জন্য।যেখানে ৩টি উপাদান ১টি সাধারণ নোডে শেষ হয় এবং কোন্টাই উৎস না।এই নোডকে সরানো যায় ইম্পিডেন্সকে রূপান্তর করে। সমমানের জন্য যে কোন জোড়ার প্রান্তগুলো একই হবে উভয় নেটওয়ার্কেই।প্রদত্ত সমীকরণগুলো জটিল ও বাস্তব ইম্পিডেন্সের জন্যও প্রযোজ্য।
সাধারণ উপায় হলো ইম্পিডেন্সের মান বের করা formula_1 Y বর্তনীর প্রান্তীয় নোডে সাথে ইম্পিডেন্স formula_2, formula_3 Δ বর্তনীর সন্নিহিত নোডের প্রতি
যেখানে formula_5 হলো ইম্পিডেন্স সমূহ Δ বর্তনীতে।নির্দিস্ট সূত্রঃ
সাধারণ উপায় হলো ইম্পিডেন্স বের করা formula_5 Δ বর্তনীতে
যেখানে formula_11 হলো Y বর্তনীর সব জোড়া ইম্পিডেন্সের গুণফলের যোগ এবং formula_12 হলো Y বর্তনীর নোডের ইম্পিডেন্স যার বিপরীত প্রান্ত আছে formula_5একক প্রান্তের জন্য সূত্র হলো এরকমঃ
গ্রাফ তত্ত্বে Y-Δ রূপান্তর মানে একটি Y উপগ্রাফকে প্রতিস্থাপন করা একটি গ্রাফের সাথে যা Δ উপগ্রাফের সমতুল্য।এই রূপান্তর প্রান্তের নাম্বারটাকে গ্রাফে উল্লেখ রাখে। কিন্তু শীর্ষ বিন্দুর সংখ্যাকে উল্লেখ করে না অথবা চক্রের সংখ্যাকে।২টি গ্রাফকে বলে Y-Δ সর্বসম যদি একটি আরেকটির মাধ্যমে পাওয়া যায় একটি সিরিজ Y-Δ রূপান্তরের মাধ্যমে একটি যে কোন নির্দিষ্ট দিকে।উদাহরণ স্বরূপঃ পিটারসেনের গ্রাফ হলো একটি Y-Δ সমমানের শ্রেণী।
সম্পর্কীত করার জন্য formula_17 Δ থেকে formula_18 Y থেকে, ২টি সন্নিহিত নোডের মাঝের ইম্পিডেন্স তুলনীয়।ইম্পিডেন্স যেকোন অবস্থাতেই নির্ণয় যোগ্য যদি যেকোন একটি নোড বিচ্ছিন্ন থাকে বর্তনী থেকে
"N" এবং "N" মধ্যকার ইম্পিডেন্স, সাথে "N" বিচ্ছিন্ন Δতে:
সহজবোধ্য করার জন্য, ধরি formula_20 হলো যোগফল এদের formula_17
এভাবে,
অনুরূপ ইম্পিডেন্স N এবং N মধ্যে Yতে হলো সোজা :
থেকে:
পুনরাবৃত্তি করা formula_26:
এবং formula_28 জন্য:
এখান থেকে formula_18 -এর মান নির্ণয় করা যেতে পারে লিনিয়ার কম্বিনেশনের মাধ্যমে, যোগ করে বা বিয়োগ করে।
উদাহরণস্বরূপ (1) ও (3) যোগ করে, এরপর (2) বিয়োগ করে
এভাবে,
যেখানে
formula_22
সম্পূর্ণতার জন্য:
ধরি,
আমরা লিখতে পারি Δ থেকে Y সমীকরণকে
জোড়া সমীকরণকে গুণ করে
এবং এসব সমীকরণের যোগফল হলো
formula_46 ডান দিক থেকে, ত্যাগ করে formula_20 হরে, বাতিল করে formula_20 কে লব থেকে।
(8)কে (1) দিয়ে ভাগ করে পাই
যেটা হলো সমীকরণ formula_53 জন্য। (8)কে formula_54দিয়ে ভাগ করে বা formula_55 দেয় অন্য সমীকরণগুলো।
স্কোয়াড্রন লিডার

স্কোয়াড্রন লিডার হলো একটি সামরিক পদবী মূলত ব্রিটিশ বিমানবাহিনীর এবং যেসব দেশে ব্রিটিশ প্রভাব ছিল ঐত্যিহাসিকভাবে সেসব দেশের কমিশনপ্রাপ্ত অফিসারদের জন্য। এটা মাঝে মাঝে বোঝায় যেসব দেশে ব্রিটিশ নিয়ম মানা হয়নি সেসব দেশে এই পদের সমতুল্য পদবীর ইংরেজি প্রতিশব্দ হিসেবে। এই পদটি ফ্লাইট লেফট্যানেন্ট পদের ওপরে এবং উইং কমান্ডার পদবীর ঠিক নিচে অবস্থিত।
ন্যাটোতে এই পদবীর নাম দেওয়া হয়েছে ওএফ-৩ যা ব্রিটিশ নেভির লেফট্যানেন্ট কমান্ডার বা ব্রিটিশ সামরিক বাহিনীর বা মেরিন সেনা বাহিনীর মেজর পদের সমতুল্য।
এর সমতুল্য পদ হচ্ছে ডব্লিউএএএফ, ডব্লিউআরএএফ (১৯৬৮ সাল পর্যন্ত) এবং পিএমআরএএফএনএসে (১৯৮০ সাল পর্যন্ত) স্কোয়াড্রন অফিসার।
১৯১৮ সালের ১লা এপ্রিল রয়েল এয়ার ফোর্স এই পদটা ব্রিটিশ সামরিক বাহিনী থেকে নিয়েছিল, যেখানে রয়েল নেভাল এয়ার সার্ভিসের লেফট্যানেন্ট কমান্ডার ও রয়েল ফ্লাইং করপ্সের মেজর শুধুমাত্র মেজর হিসেবে পরিগণিত হয়। ১৯১৯ সালের ১লা আগস্ট থেকে এই পদটা ব্যবহৃত হচ্ছে।
কমনওয়েলথের অনেক দেশে এই স্কোয়াড্রন লিডার পদটা আছে, যেমন বাংলাদেশ বিমানবাহিনী, ঘানা বিমানবাহিনী, ভারতীয় বিমানবাহিনী, শ্রীলঙ্কা বিমান বাহিনী,পাকিস্তান বিমানবাহিনী, রয়েল অস্ট্রেলিয়ান বিমানবাহিনী এবং রয়েল নিউজিল্যান্ড বিমানবাহিনী।এছাড়াও মিসর,ওমান, থাইল্যান্ডের বিমানবাহিনীতেও এই পদ আছে।
ব্রিটিশ স্থলবাহিনীতে অশ্বারোহী সেনাদলে এবং রয়েল আর্মড ক্রপ্সে স্কোয়াড্রন লিডার উপাধিটা থাকলেও এই পদটা নেই। একটা সশস্ত্র যুদ্ধবাহনের স্কোয়াড্রনের কমান্ডারকে এই উপাধি দেয়া হয়। স্কোয়াড্রন লিডার পদটা আসলে মেজরের সমতুল্য, যদিও দ্বিতীয় বিশ্বযুদ্ধের সময় এটা ক্যাপ্টেনের পদ হিসেবে গণ্য করা হয়েছিল।
সৈয়দ মাহবুব মোর্শেদ

সৈয়দ মাহবুব মোর্শেদ একজন বাংলাদেশী বিচারপতি 
যিনি ১৯১১ সালের ১১ই জানুয়ারি জন্মগ্রহণ করেন ভারতের পশ্চিমবঙ্গের মুর্শিদাবাদে।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়ে আন্দোলনে সমর্থন দিয়েছিলেন। 
সৈয়দ মাহবুব মোর্শেদের বাবা সৈয়দ আবদুস সালেক ছাত্রজীবনে মেধার পরিচয় দিয়ে পরে বঙ্গীয় সিভিল সার্ভিসের সদস্যপদ লাভ করেছিলেন। শেরেবাংলা এ কে ফজলুল হক ছিলেন বিচারপতি মোর্শেদের মামা। বগুড়া জিলা স্কুল থেকে ১৯২৬ সালের ম্যাট্রিক পরীক্ষায় তিনি রাজশাহী বিভাগে প্রথম স্থান অর্জন করেন। কলকাতার প্রেসিডেন্সি কলেজ থেকে অর্থনীতি বিষয়ে তিনি অনার্সসহ বিএ পাস করেন ১৯৩০ সালে। সৈয়দ মাহবুব মোর্শেদ এমএ পাস করেন ১৯৩২ সালে। কলকাতা বিশ্ববিদ্যালয় থেকে প্রথম শ্রেণীতে আইন পাস করেন ১৯৩৩ সালে । ১৯৩৯ সালে ইংল্যান্ডের লিনকন্স ইন থেকে ব্যারিস্টারী ডিগ্রি লাভ করেন। 
দেশে ফিরে সৈয়দ মাহবুব মোর্শেদ কলকাতা হাইকোর্টে আইন ব্যবসা শুরু করেন। তিনি ঢাকা হাইকোর্টে যোগ দেন ১৯৫৫ সালে ।ঐ বছরই তিনি ঢাকা হাইকোর্টের বিচারক নিযুক্ত হন। ১৯৬২-৬৩ সালে পাকিস্তান সুপ্রিম কোর্টের বিচারক এবং ১৯৬৪ সালে হাইকোর্টের প্রধান বিচারপতি পদে নিয়োগ লাভ করেন।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়েছিলেন। ১৯৬৮ সালে যখন আগরতলা ষড়যন্ত্র মামলায় শেখ মুজিবুর রহমানের কৌঁসুলি স্যার টম উইলিয়ামসের সাথে তিনি সহকারী হিসেবে কাজ করতে চেয়েছিলেন।’ টম উইলিয়ামস বলেছিলেন, ‘একজন প্রধান বিচারপতি সব সময়ের জন্যই প্রধান বিচারপতি থাকেন। সুতরাং সে হিসেবে আপনি আমার উপদেষ্টা হিসেবেই কাজ করবেন।’ টম উইলিয়ামস ঢাকা যখন ছিলেন, তখন তার সঙ্গে বিচারপতি মোর্শেদের আগরতলা ষড়যন্ত্র মামলা নিয়ে অনেক আলোচনা হয়। বিচারপতি মোর্শেদের জ্ঞান ও আইনের শাসনের প্রতি সমর্থন দেখে টম উইলিয়ামস বহুবার প্রশংসা করেছেন তার। আইয়ুব খানের গোলটেবিল বৈঠকে (ফেব্রুয়ারি-মার্চ ১৯৬৯) সমগ্র পাকিস্তানের যে ৩৫ জন নেতা আমন্ত্রিত হয়েছিলেন, তাদের মধ্যে অন্যতম ছিলেন বিচারপতি মোর্শেদ ।
১৯৫০ সালে তিনি ঢাকায় চলে আসেন এবং ১৯৫২ সালের ভাষা আন্দোলনে অংশ নেন। উপমহাদেশে সাম্প্রদায়িক সম্প্রীতি বজায় রাখার জন্য সৈয়দ মাহবুব মোর্শেদ উদ্যোগী ভূমিকা নিয়েছিলেন। ১৯৫৪ সালের যুক্ত ফ্রন্ট নির্বাচনে ও ২১ দফা কর্মসূচি প্রণয়নে তার ভূমিকা ছিল উল্লেখযোগ্য । প্রধান বিচারপতি থাকাকালে নিম্ন আদালতের উন্নয়নের ক্ষেত্রে অত্যন্ত গুরুত্বপূর্ণ ভূমিকা রাখেন। ১৯৬৯ সালের গণ-অভ্যুত্থানেও তিনি রাজনীতিবিদদের সহায়তায় এগিয়ে আসেন।পরবর্তী সময়ে কিছুটা ভগ্ন স্বাস্থ্যজনিত কারণে, কিছুটা সে সময়ের রাজনৈতিক পরিস্থিতির দরুন তিনি নিজেকে খানিকটা গুটিয়ে নিয়েছিলেন।
ইমিগ্রেট

ইমিগ্রেট একটি নিউ ইয়র্ক শহর ভিত্তিক রক ব্যান্ড যার নেতা হলেন রিচার্ড যে ক্রুস্প যিনি জার্মানীর মেটাল ব্যান্ড রামেস্টেইনের লিড গিটারিস্ট।
ক্রুস্প ২০০৫ সালে ব্যান্ডটা শুরু করেন যখন রামেস্টেইন ব্যান্ড সিদ্ধান্ত নেয় যে সঙ্গীত থেকে ১ বছরের মতো বিরতি নেবে।তবে অনেক সাক্ষাৎকারে রিচার্ড যে ক্রুস্প বলেন যে রামেস্টেইন ব্যান্ডের মুটার অ্যালবাম বের হওয়ার সময়ই তার মাথাতে এই বুদ্ধি ছিল।
২০০৬ সালে ৫ই সেপ্টেম্বর রামেস্টেইন ব্যান্ডের নিউজলেটারের গ্রাহকরা পান একটা মেইল যাতে বলা ছিল নতুন ইমিগ্রেট ব্যান্ড সম্পর্কে ও তাদের নিউজ লেটারে অংশগ্রহণ করতে।তাদের একটা সুযোগ দেয়া হয়েছিল নতুন গান ওয়াক আপ ডাউনলোড করার জন্য। মাই ওয়ার্ল্ড, বেবি এবং টেম্পটেশন মানের তিনটি গান তাদের ওয়েবসাইটে দেয়া ছিল। ভক্তরা বেবি গানটাকে তাদের পছন্দের সেরা গান হিসেবে নির্বাচিত করে।পরে তারা ২৯শে নভেম্বর ২০০৬ সালে ঐ গানটা ডাউনলোড করার সুযোগ পায়। ২০০৭ সালের ২১শে মে ইমিগ্রেট ব্যান্ড তাদের অফিশিয়াল ওয়েবসাইট খোলে এবং ভক্তরা তাদের মাই ওয়ার্ল্ড গানটা ডাউনলোডের সুযোগ পায়।
ব্যান্ডের মাই ওয়ার্ল্ড গানটি ভিডিও মুক্তি পায় ওয়েবসাইটে এবং তাদের অ্যালবামের অল্প কিছু বিশেষ সংস্করণে। এই গান রেসিডেন্ট ইভিলঃএক্সটিংশন অ্যালবামের সাউন্ডট্র্যাক হিসেবে নির্বাচিত হয়।রামেস্টাইন ব্যান্ডের হালেলুজ্জা এবং মেইন্টেইল গান ২টি আগে রেসিডেন্ট ইভিল সিনেমার প্রথম ২টি পর্বে ছিল। নিউ ইয়র্ক সিটি গানটির একটা ভিডিও নির্মিত হয় যা তাদের ওয়েবসাইটে প্রকাশিত হয়। রিচার্ড ২০০৭ সালে তার এই প্রজেক্ট ছেড়ে দেয় তার আসল ব্যান্ড রামেস্টেইনে সময় দেয়ার জন্য।
ড্রাম কিট

একটি ড্রাম কিট যাকে ড্রাম সেট,কিট বা ট্রাপ সেটও বলে, হলো অনেকগুলো বড় করতাল,ড্রামের সমাবেশ এবং মাঝে মাঝে অন্য পারকাশন যন্ত্রপাতি যেমন কাউবেলস, উড ব্লকস, ত্রিভুজ, চাইওমস এবং ত্যামবোরিন ব্যবহার করা হয় এবং সেখানে সাধারণত একজন ড্রামারই থাকেন।
কাঠের মন্ডুর, ব্রাশ এবং নানা রকমের কাঠি দিয়ে ড্রামকে আঘাত করা হয়ে থাকে।তবে ২টা ব্যতিক্রম হলো জোনাথন ম্যাকইওয়েনের আবিষ্কার করা বেস ড্রাম যা পা দিয়ে প্যাডালের মাধ্যমে বাজে এবং আরেকটা হলো হাই-হ্যাট বড় করতাল যাকে [আ দিয়ে এবং হাত দিয়েও বাজানো যেতে পারে।যদিও অন্যান্য ড্রামগুলোকেও পা দিয়ে বাজানো যেতে পারে, কিন্তু বেজ ড্রাম এবং হাই হ্যাটকেই পা দিয়ে বাজায় ড্রামার বসে থেকে।পারকাশন নটেশন মাঝে মাঝে ব্যবহার করেন ড্রামার এটা বুঝতে যে কোন কোন ড্রামটা কীভাবে বাজাবেন।একটা ড্রাম সেটে থাকে পারকাশন যন্ত্র ছাড়া থাকে বেস ড্রাম, ফ্লোর টম, স্নেয়ার ড্রাম, টম টমস এবং বিভিন্ন রকমের বড় করতাল যাতে আছে হাই-হ্যাট, রাইড এবং একটি ক্রাশ।
বিভিন্ন সংগীত ধারাতে ড্রাম সেট ব্যবহার করা হয়, যেমন সব প্রকার রক সংগীতে; বেজ ড্রাম,হাই হ্যাট এবং স্নেয়ার ড্রামস একটি ড্রাম বীট সৃষ্টি করতে ভূমিকা রাখে। আবার জ্যাজ সঙ্গীতে রাইড এবং স্নেয়ার প্যাটার্ন বেশি প্রচলিত।এই ২০০০ সহস্রাব্দে বেশির ভাগ ড্রামার ইলেকট্রিক ড্রাম এবং সিন্থেসাইজার ব্যবহার করছে গানে।
ড্রাম কিটে কি কি উপাদান থাকবে তা আসলে ঐ সংগীত ধারার ওপর, ব্যক্তিগত পছন্দের ওপর, আর্থিক সামর্থ্য এবং পরিবহন ব্যবস্থার ওপর নির্ভর করে।বড় করতাল, হাই হ্যাট এবং টমটম স্ট্যান্ড সাথে বেজ ড্রামের প্যাডেলও থাকে ড্রাম কিটে এবং ড্রাম থ্রোন তো থাকে।ড্রাম প্যাডেলে লোমের তৈরি প্যাডাল থাকে যাকে ড্রামার নিচে প্রয়োগ করে চালনা করে থাকে।কিছু বেজ প্যাডাল আবার বেজ ড্রামের সাথে মেটাল স্ক্রু দিয়ে আটকানো থাকে।কিছু কিছু হেভি মেটাল ব্যান্ড যেমন অ্যানথ্রাক্স, স্লেয়ার বা ক্রিয়েটর ডাবল বেজ প্যাডেল ব্যবহার করে অন্য বেজ ড্রাম না রেখে।যেসব ড্রামার ২টি বেজ ড্রাম বা প্যাডেল ব্যবহার করে তাদের হাই হ্যাট সাধারণত স্ক্রু করা অবস্থায় থাকে না অথবা একটি ভিন্ন করতাল থাকে হাই হ্যাটের বদলে।কিছু কিছু ড্রামার ড্রপ ক্লাটচ নামের যন্ত্রও ব্যবহার করে যা হাই হ্যাটকে বন্ধ বা খুলতে সাহায্য করে।
৪ পিসের কিট
৪ পিসের ড্রাম কিট বা ৫ পিসের ড্রাম কিট মানে আসলে কতগুলো ড্রাম ব্যবহার করা হচ্ছে সেটে, এখানে করতালকে গোণায় ধরা হয় না।
যেসব ড্রামার কনসার্টে ড্রাম বাজান তারা নানা ধরনের ড্রাম কেস ব্যবহার করেন ড্রাম, করতাল এবং হার্ড ওয়ারকে পরিবহন করতে। কমদামী নরম কাপড়ের ব্যাগে ড্রামাররা ড্রাম নিয়ে যান যখন তারা নিজের এলাকায় আশেপাশে কনসার্টে বাজান বা পাতলা প্ল্যাস্টিকের ব্যাগেও নিয়ে যান। পেশাদার ড্রামাররা দূরে যেতে ভারী ধরনের ড্রাম কেস ব্যবহার করেন রাস্তায় সুরক্ষার জন্য। পেশাদার ড্রামাররা ড্রাম মাইক্রোফোনও ব্যবহার করেন যাকে মিকস বলে,কেননা কনসার্টে সাউন্ডের অবস্থা নিম্ন মানে হতে পারে।বিশেষ করে বেজ ড্রামে মিকস লাগে।তাদের আবার ড্রামেই সেট করা মিকস থাকে যা তাকে সেট করার সময় এবং মিকস স্ট্যান্ডের প্রয়োজনীয়তাকে কমায়। কিছু ধারার সংগীতে ড্রামাররা আবার ইলেকট্রিক্যাল ইফেক্টও ঘটান ড্রামে। কিছু অবস্থায় ড্রামাররা নয়েজ গেট ব্যবহার করেন যা অপ্রয়োজনীয় মাইক্রোফোনকে বন্ধ রাখে। এই অবস্থায় শব্দ প্রকৌশলীরা ভালো শব্দ দিতে পারেন কারণ অপ্রয়োজনীয় সক্রিয় মিকসের সংখ্যা কমায়।
রশীদ হায়দার

হায়দার ১৯৪১ সালের ১৫ জুলাই পাবনার দোহাপাড়া গ্রামে জন্মগ্রহণ করেন। তার পুরো নাম শেখ ফয়সাল আবদুর রশীদ মোহাম্মদ জিয়াউদ্দীন হায়দার। ডাকনাম দুলাল। ১৩ অক্টোবর ২০২০ সালে মৃত্যুবরণ করেন।
হায়দার ১৯৫৯ সালে গোপালগঞ্জ ইনস্টিটিউশন থেকে মাধ্যমিক ও ১৯৬১ সালে পাবনা এডওয়ার্ড কলেজ থেকে উচ্চমাধ্যমিক পাস করেন। তিনি ১৯৬৫ সালে ঢাকা বিশ্ববিদ্যালয় থেকে বাংলা সাহিত্যে স্নাতকোত্তর ডিগ্রি লাভ করেন।
তার স্ত্রী আনিসা আখতার ( ঝরা)। তাদের দুই কন্যা হেমা (হেমন্তী হায়দার) ও ক্ষমা (শাওন্তী হায়দার)। স্ত্রী ২০১৯ সালে ১৮ই জুন হলি ফ্যামিলি হাসপাতালে মৃত্যুবরণ করেন।
ইমমরট্যাল

ইমমরট্যাল নরওয়ের বারজেন এলাকার একটি ব্যান্ড। অ্যাম্পুটেশন ব্যান্ড ভেঙ্গে আব্বাহ দূম ওকাল্টা ও ডেমোনাজ দূম ওকাল্টা এই ব্যান্ডটা গঠন করেন। 
১৯৮৮ সালে গঠিত হওয়া ডেথ মেটাল ব্যান্ড ওল্ড ফিউনারেল ব্যান্ডের মাধ্যমে আসলে ইমমরট্যাল ব্যান্ডের গঠন প্রক্রিয়া শুরু হয়, যার সদস্য ছিলেন আব্বাহ দূম ওকাল্টা ও ডেমোনাজ দূম ওকাল্টা। আব্বাহ আবার ১৯৮৯ সালে আরেকটা ব্যান্ড অ্যাম্পুটেশন গঠন করেন যারা দু’টা ইপি বের করে ইমমরট্যাল হওয়ার আগে।এই নতুন ব্যান্ডে অ্যাম্পুটেশন ও ওল্ড ফিউনারেল ২টি ব্যান্ডেরই সদস্যরা আছেন।যদিও ওল্ড ফিউনারেল ব্যান্ডের সদস্যরা তাদের ব্যান্ডটাকে ধরে রাখতে চান, তবে ইমমরট্যালের প্রথম ইপি বের হওয়ার আগেই তারা ভেঙ্গে যায়।
যদিও তাদের প্রথম অ্যালবামটা ছিল প্রথাগত ব্ল্যাক মেটাল অ্যালবাম, কিন্তু অ্যাট দ্যা হার্ট অব উইন্টার অ্যালবামে তারা জার্মান থ্রাশ মেটালের সাথে ব্ল্যাক মেটাল মিশিয়ে নতুন পরীক্ষা চালান।অনেক মেটাল ব্যান্ড তাদেরকে আদর্শ হিসেবে মানলেও, ইমমরট্যাল অন্যান্য ব্ল্যাক মেটাল ব্যান্ডদের মতো স্যাটানিজমকে অবলম্বন করে না।
সেরা ব্ল্যাক মেটাল ব্যান্ডদের তালিকায় তারা জায়গা করে নেন তাদের কাজ দিয়ে।পিউর হলোকাস্ট, ব্যাটেল ইন দ্যা নর্থ ও সন অব নর্দান ডার্কনেস ইত্যাদি ক্ল্যাসিক অ্যালবাম তাদের মর্যাদাটার জায়গা বানাতে সাহায্য করে।ব্লাসুরখ নামের এক কাল্পনিক স্থান যেখানে যুদ্ধ ও ভোগান্তি চলতে থাকে ও রাভেন্ডার্ক ঐ স্থানটির রাজা এবং সেটাকে কেন্দ্র করে তাদের গান রচিত হয়েছে।তাদের অ্যালবামের প্রচ্ছদ ও অঙ্গসজ্জা এবং উপস্থাপনা তাদের উল্লেখযোগ্যতা প্রমাণ করে।ব্যান্ডটি সন্ত্রাসী কর্মকাণ্ড ও বিতর্ক থেকে দূরে রাখে যেটা আবার ব্ল্যাক মেটাল ব্যান্ডদের মূল বৈশিষ্ট্য।তবে তাদের পুরানা সদস্য রিদম গিটারিস্ট জোর্ন চার্চে আগুন লাগানোর ঘটনায় জড়িত ছিল এবং তাদের আরেক সদস্য এরিক ১৯৯৯ সালে আত্নহত্যা করে।
আস্তে আস্তে ইমমরত্যাল আন্ডারগ্রাউন্ডে জনপ্রিয়তা অর্জন করে তাদের ভিডিও কল অব দ্যা উইন্টারমুনের জন্য।১৯৯৫ সালে ব্যান্ডটি আরো দু’টি ভিডিও বের করে যেখানে মেইহেম ব্যান্ডের ড্রামার হেলহ্যামারকে দেখা গেছে।তারা তাদের ব্যান্ডে হেলহ্যামারকে যোগ দিতে অণুরোধ করলেও তিনি তা প্রত্যাখান করে।২০০৩ সালে ইমমরট্যাল ব্যান্ড নানা ব্যক্তিগত কারণে ভেঙ্গে যায়। যাইহোক আব্বাহ দূম ওকাল্টা ও ডেমোনাজ দূম ওকাল্টা ১৯৯৫ সালে আরেকটা ব্যান্ড গঠন করেন যার নাম আই। ২০০৬ সালে ইমমট্যাল আবার একত্রিত হয় ।২০০৭ সালে তারা বিশ্বের নান স্থানে কনসার্ট করে।আওরা নইর ব্যান্ডের বেজিস্ট অ্যাপলিওন তাদের সাথে কাজ করে তখন। ২০০৮ সালের মার্চে তারা অস্ট্রেলিয়া ও নিউজিল্যান্ড সফর করে প্রথমবারের মতো।২০০৯ সালে ২৫শে সেপ্টেম্বর ব্যান্ডটির অ্যালবাম অল শেল ফল বের হয়।
শয়তানী ধর্মীয় নির্যাতন

শয়তানী ধর্মীয় নির্যাতন মানে একধরনের নৈতিক আতঙ্ক জাগানো মানুষের মাঝে যা ৮০-এর দশকের দিকে আমেরিকাতে শুরু হয়, পরে তা সারা দেশে ছড়িয়ে পড়ে এবং পর্যায়ক্রমে সারা বিশ্বে । তবে ৯০-এর দশকের শেষের দিকে তা একেবারে কমে যায়। শয়তানী ধর্মীয় নির্যাতন জাতীয় কর্মকাণ্ডে একজন মানুষকে শারীরিকভাবে এবং যৌন হয়রানি করা হয় গুপ্তবিদ্যা বা শয়তানের উপাসনার নামে।চূড়ান্ত মাত্রার সংজ্ঞায় বলা যায় এটা এক ধরনের ষড়যন্ত্র যেখানে সারা বিশ্বের অভিজাত পরিবারের সন্তানদের অপহরণ করা হয় এবনগ তাদের লালন করা হয় উৎসর্গ করার জন্য,পর্ণোগ্রাফি এবং পতিতাবৃত্তিতে বাধ্য করার জন্য।
১৯৮৭ সালে একটি সূচকের তালিকা প্রকাশিত হয় ক্যাথেরিন গোল্ড যেখানে তিনি বিস্তারিত ভাবে তুলে ধরেন যে কীভাবে শয়তানী ধর্মীয় নির্যাতন করা হয়েছে ছোট বাচ্চাদের সাথে। ৮০-এর দশকের শেষের দিকে সারা বিশ্বে এটা ছড়িয়ে পড়ে যেমন-স্ক্যান্ডিনেভিয়া, হল্যান্ড, কানাডা, অস্ট্রেলিয়া,ইংল্যান্ড এবং নিউজিল্যান্ডে। শয়তানী ধর্মীয় বিকৃতির প্রতি বিশ্বাস দ্রুত গড়ে ওঠে মানসিক স্বাস্থ্য বিশেষজ্ঞদের মধ্যেও যেখানে বিভিন্ন শিক্ষা সেমিনারের মাধ্যমে তারা বিশ্বাস করেন যে শয়তানী ধর্মের উপস্থিতি সম্পর্কে এবং এতে আক্রান্ত ব্যক্তিদের অদ্ভুত হারানো স্মৃতিশক্তি সম্পর্কে। এখানে প্রমাণ হিসেবে হাজির করা হয় হেভি মেটাল ব্যান্ডের অ্যালবামের কাভার, রোগী কর্তৃক আঁকা ছবি এবং অঙ্গহানি করা পশুর ছবি প্রদর্শন করে। সেমিনারে রোগীরা তাদের অভিজ্ঞটা সম্পর্কে প্রশংসাপত্র দেন এবং উপস্থাপকরা তাদের স্মৃতিশক্তি উদ্ধার সম্পর্কে জোর দেন তাদের সুস্থ হওয়ার জন্য। 
শয়তানী ধর্মীয় নির্যাতনের সবচেয়ে খারাপ ব্যাপার হলো ধর্মীয় আচারে নির্যাতন। বলা হয়ে ৮০-এর দশকের শুরুর দিকে একটা শয়তান উপাসকের দল তাদের গোপন উপাসনার জন্য এসব করত এবং তাদের অপরাধী কর্মকাণ্ডের মধ্যে ছিল জোরপূর্বক পতিতাবৃত্তিতে বাধ্য করা , মাদকবণ্টন এবং পর্ণোগ্রাফি।এটাও ধারণা করা হয় যে শিশুদের যৌন নির্যাতন এবং অত্যাচার করা হত শয়তানের দাস হিসেবে সারা জীবন কাজ করার জন্য। আরো মনে করা হয় তারা জোর করে মানুষের মাংস খাওয়াতো, অকালে গর্ভপাত করে সন্তানকে ভক্ষণ করাতো,জোর করে রক্ত, মল এবং বীর্যকে ব্যবহার করাতো, মানুষকে শয়তানের উদ্দেশ্য বলি দিত এবং কিছু শয়তান পুলিশ অফিসারও ছিল যারা এসব কর্মকাণ্ডের প্রমাণকে লুকিয়ে ফেলতে সাহায্য করত এবং ক্রিস্টানদের কবরের পবিত্রতা নষ্ট করত। এসব ঘটনার কোন প্রমাণ পাওয়া যায় নাই।যেসব প্রমাণ হাজির করা হয়েছে সেগুলো হয়ত কোন ব্যক্তির শিশুকালে স্মৃতি , অত্যন্ত বিতর্কিত স্বীকারোক্তি বা কোন শিশুর প্রশংসাপত্র।
গাওয়া

গাওয়া বা উদগাতা বলতে গলার সাহায্যে শব্দ সৃষ্ট করার কর্মকে এবং সুর ও ছন্দের সাহায্যে কথাকে নিয়মিতভাবে আগানোকে বোঝায়। যে ব্যক্তি গান গায় তাকে গায়ক বা ভোকালিস্ট বলে। গায়ক যে সঙ্গীত পরিবেশন করবেন তা এককভাবে কোন সাহায্য ছাড়া অথবা বিভিন্ন সঙ্গীতজ্ঞদের এবং বাদ্যযন্ত্রের সমন্বয়ে গাওয়া যেতে পারে এমনকি একটা পূর্ণাঙ্গ সিম্ফোনি অর্কেস্ট্রা বা বড় সঙ্গীত দলের মাধ্যমে। গান গাওয়া আসলে হতে পারে অনেক লোক মিলে কোরাসে বা নানা বাদ্যযন্ত্রের সমন্বয়ে যেমন রক ব্যান্ডে যেভাবে গাওয়া হয়।
গান গাওয়াটা সাধারণভাবেও হতে পারে আনন্দের জন্য যেমন শাওয়ারে গান গাওয়া বা কারাওকেতে গান করা; আবার এটা প্রাতিষ্ঠানিকভাবেও হতে পারে যেমন ধর্মীয় অনুষ্ঠানে বা পেশাদারভাবে মঞ্চে বা রেকর্ডিং স্টুডিওতে। শৌখিন বা পেশাদারভাবে গান গাওয়াতে দরকার হয় বিভিন্ন নির্দেশনা এবং নিয়মিত অনুশীলন। পেশাদার গায়করা তাদের সঙ্গীত জীবন গড়ে তোলে সাধারণত একটা নির্দিষ্ট ধারার সঙ্গীতে যেমন ক্ল্যাসিক্যাল বা রক এবং তারা সঙ্গীতের চর্চা করে তাদের সারা সঙ্গীত জীবন জুড়ে গানের গুরুর মাধ্যমে।
পন্ডিতরা বলেন যে মানুষ ছাড়াও নানা ধরনের প্রাণীরা গান গেয়ে থাকে। বিভিন্ন জাতের প্রাণীদের মাঝে এই স্বাধীনভাবে গান গাওয়ার অভ্যাসটা আছে যেমন-পাখি,তিমি,মানুষ। বর্তমানে প্রায় ৫৪০০ জাতের প্রাণী গান করে থাকে।কমপক্ষে কিছু প্রাণীরা গান গাওয়াতে দক্ষতার বৃদ্ধি ঘটাতে পারে যেমন গানের উন্নতি করা ও নতুন সুর তৈরি করা। কিছু কিছু প্রাণীরা আবার দলবেঁধে গান গায় যেমন গিবনের দল। তবে মানুষই একমাত্র প্রাণী যাদের ছন্দ জ্ঞান আছে এবং যারা সুরের মাধ্যমে গান গাইতে পারে।
বৈজ্ঞানিক গবেষণা আমাদের বলে যে গান গাওয়ার স্বাস্থ্যগত সুবিধা আছে। একটি প্রাথমিক গবেষণাতে দেখা যায় যেখানে জরিপে অংশগ্রহণকারীরা নিজেদের তথ্য সরবরাহ করেছে; কোরাস গানে অংশ গ্রহণ করা ছাত্ররা ফুসফুসে বাড়তি সুবিধা, চনমনে অনুভূতি, চাপমুক্ত অবস্থা এবং নানা ধরনের সামাজিক ও ধর্মীয় সুবিধা লাভ করে। যাইহোক আরেকটা পুরানো গবেষণাতে দেখা যায় যে যাদের পেশাগত গলার চর্চা করে তাদের ফুসফুসের ক্ষমতা আস্তে আস্তে কমতে থাকে যারা পেশাদার ভাবে গান করে না তাদের চেয়ে। গান গাওয়া ভালোভাবে রোগ প্রতিরোধ ক্ষমতাকে বৃদ্ধি চাপমুক্তির মাধ্যমে। আরেকটা সমীক্ষায় দেখা যায় যারা কোরাসে গান গায় এবং যারা শোনে তাদের উভয়েরই চাপ সৃষ্টিকারী হরমোন কমে যায় এবং রোগ প্রতিরোধ ক্ষমতাকে বৃদ্ধি পায়। একটি বহুজাতিক গবেষণা হয় ২০০৯ সালে সঙ্গীত এবং স্বাস্থ্যের মধ্যকার সম্পর্ক নিয়ে যা অ্যাডাভন্সিং ইন্টার ডিসিপ্লিনারী রিসার্চ ইন সিঙ্গিং নামে পরিচিত।
বিভিন্ন ধরনে ও স্টাইলের গান গাওয়া হয়ে থাকে। এসব গানের ধারাগুলো হলোঃ শৈল্পিক সঙ্গীত, জনপ্রিয় সঙ্গীত,জাতীয় এবং স্থানীয় সঙ্গীত, ফিউশন ও অন্যান্য ধরনের সঙ্গীত। বড় সঙ্গীত ধারার আবার উপধারাও থাকে। যেমন জনপ্রিয় সঙ্গীতের ধারার মধ্যে আছে ব্লুজ, জ্যাজ সঙ্গীত, কান্ট্রি সঙ্গীত, ইজি লিসেনিং, হিপহপ, রক সঙ্গীত এবং অন্যান্য সঙ্গীত ধারা।আবার উপধারাও উপধারা থাকতে পারে, যেমন জ্যাজ সঙ্গীতে আছে ভোকালিজ এবং স্ক্যাট সিংগিং উপধারা।
পুলিন্দ

পুলিন্দ (সংস্কৃত: पुलिंद) ছিল একটি প্রাচীন ভারতীয় উপজাতি। তারা সম্ভবত মধ্যভারতের বিন্ধ্য পর্বতমালা অঞ্চলে বাস করত। অশোকের শিলালিপিতে (২৬৯-২৩১ খ্রিষ্টপূর্বাব্দ) পুলিন্দ উপজাতি, তাদের রাজধানী পুলিন্দ-নগর ও পার্শ্ববর্তী উপজাতিদের বর্ণনা আছে। এই বর্ণনার ভিত্তিতে মনে করা হয়, তাদের রাজধানী বর্তমান মধ্যপ্রদেশ রাজ্যের জব্বলপুর জেলায় অবস্থিত ছিল। অন্যমতে, "পুলিন্দ" শব্দটি থেকেই "বুন্দেলখণ্ড" নামটির উৎপত্তি। তবে এই মত বিতর্কিত।
বিন্ধ্য পর্বতের সঙ্গে পুলিন্দ উপজাতির যোগ সুস্পষ্ট হলেও, মনে করা হয়, এদের কয়েকটি উপজাতীয় শাখা হিমালয় ও অসম অঞ্চলেও বসবাস করত। তাদের হিমালয়ে বসবাসকারী শাখাটিকে ভারতীয় সাহিত্যে কিরাত বলে উল্লেখ করা হয়েছে।
১৩৪৯ (ব্যান্ড)

১৩৪৯ একটি নরওয়েজিয়ান ব্ল্যাক মেটাল ব্যান্ড যা ১৯৯৭ সালে গঠিত হয়। তারা কোন রকম কৃত্রিম শব্দ ব্যবহার করে না যেমন সিন্থেসাইজার। তাই তাদের অন্যান্য ব্ল্যাক মেটাল ব্যান্ড যেমন মেইহেম, মারডুক, ইমমরট্যাল, ডার্কথ্রোন এবং এনস্লেভড ব্যান্ডের সাথে তুলনা করে অনেকে এবং তাদের কাজও অনেক ভারী ধরনের অন্যান্য ব্ল্যাক মেটাল ব্যান্ডের থেকে। ব্যান্ডটি বাণিজ্যিকভাবে ব্ল্যাক মেটাললে উপস্থাপনা করাকে ঘৃণা করে। যদিও তাদের সর্বশেষ স্টুডিও অ্যালবাম রিভেলেশন অব ব্ল্যাক ফ্লেইম অ্যালবামে কিছুটা ধীর গতির শব্দ পাওয়া যায়। ১৩৪৯ হলো বছরের নাম যে বছর কালো মৃত্যু হানা দিয়েছিল নরওয়েতে।
১৩৪৯ ব্যান্ডটি আসলে আলভহেইম ব্যান্ডের পুরাতন সদস্যদের নিয়ে গঠন করা হয়েছে। তাদের ড্রামার ফ্রস্ট আবার স্যাটারিকন ব্যান্ডের সদস্য।ব্যান্ডটি তাদের প্রথ অ্যালবাম লিবারেশনে মেইহেম ব্যান্ডের বুরিড বাই টাইম অ্যান্ড ডাস্ট গানটি কাভার করে। তারা মঞ্চে কেল্টিক ফ্রস্ট ব্যান্ডের গান প্রায়ই কভার করে কারণ তাদের মূল অনুপ্রেরণা কেল্টিক ফ্রস্ট। ২০০৬ সালে তারা কেল্টিক ফ্রস্ট ব্যান্ডের সাথে আমেরিকা সফর করে। ২০০৬ সালের কেল্টিক ফ্রস্টের অ্যালবাম মনোথিয়িস্টে এই ব্যান্ডের ভোকাল র‍্যাভন হাজির হয়েছিল। ২০০৭ সালে ফ্রান্সের হেলফেস্টে তাদের দিনের বেলা গাইতে বলা হলেও তারা রাত্রে গাইতে চেয়েছিল। "২০০৮ সালের মার্চে তারা কেল্টিক ফ্রস্ট ব্যান্ডের সাথে ইনফার্নো মেটাল ফেস্টিভ্যালে গান করে। ২০০৮ সালের সেপ্টেম্বরে তারা কারকাস, রটেন সাউন্ড, অ্যাবর্টেড ও সাফোকেইশন ব্যান্ডের সাথে সফর করে। ২০০৮ সালের শীতে ব্যান্ডটি তাদের বহু প্রতীক্ষিত ৪র্থ অ্যালবাম রিভেলেশন অব ব্ল্যাক ফ্লেইম রেকর্ড করে"। অ্যালবামটিতে শব্দ সংমিশ্রণের কাজ করেন টম গ্রাবিয়েল ফিশচার যা ২৫শে মে ২০০৯ সালে ইউরোপে মুক্তি পায়। ১৩৪৯ ২০১০ সালে ওয়াকেন ওপেন এয়ার এবং সামার ব্রিজ ওপেন এয়ার ফেস্টে গান করে। ঐ বছরের গ্রীষ্মে তারা ক্যানিবাল করপস, স্কেলেটন উইচ এবং লেকারস নক্টান ব্যান্ডের সাথে সফর করে।
পাইলট অফিসার

পাইলট অফিসার হলো রয়েল এয়ার ফোর্সে সবচেয়ে নিচের পদ এবং অনেক কমনওয়েলথভুক্ত দেশের বিমান বাহিনীর সবচেয়ে নিচের পদ। এটা ফ্লাইং অফিসার পদের ঠিক নিচের পদ। এটা সাধারণত অস্নাতক প্রবেশনারী অফিসারদের দেওয়া হয় আর অন্যরা তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান।
ওএফ-১ নামে এটাকে ডাকা হয় ন্যাটোতে যা ব্রিটিশ সামরিক বাহিনীর বা রয়েল মেরিন বাহিনীর সেকেন্ড লেফট্যানেন্ট পদের সমান। রয়েল নেভিতে কোন সমমর্যাদার পদ নেই।তবে এই পদ র‍য়েল নেভির মিডশিপম্যান পদের চেয়ে বড় ,কিন্তু সাব লেফট্যানেন্ট পদের ছোট। অস্ট্রেলিয়ান সামরিক বাহিনীতে এই পদ অ্যাটিং সাব লেফট্যানেন্ট পদের সমান মর্যাদা বহন করে। অ্যাসিস্ট্যান্ট সেকশন অফিসার পদ হলো পাইলট অফিসারের সমান উম্যান্স অক্সিলিয়ারি এয়ারফোর্সে।
১৯১৮ সালে ১লা এপ্রিল এই পদটা রয়েল এয়ার ফোর্সে নেওয়া হয় ব্রিটিশ সামরিক বাহিনী এবং সাথে রয়েল ফ্লাইং করপ্সের সেকেন্ড লেফট্যানেন্ট রয়েল এয়ার ফোর্সে সেকেন্ড লেফট্যানেন্টই থাকে। সেকেন্ড লেফট্যানেন্ট পদকে এন্সাইন পদ হিসেবে নামকরণে সিদ্ধান্ত নেয়া হয়।যাই হোক যখন ১৯১৯ সালে ১লা আগস্ট রয়েল এয়ার ফোর্স তাদের নিজস্ব কাঠামো বানায় তখন আবার সেকেন্ড লেফট্যানেন্ট পদকে পাইলট অফিসারের নাম দেয় যা এখনও চলছে।
পাইলট অফিসার পদের নাম অনুযায়ী এটা বোঝায় না যে তারা পাইলট। কিছু পাইলট অফিসাররা বিমানের কর্মচারী হয়, অন্যরা স্থল শাখাতেই অফিসার হিসেবে কাজ করে। একটা স্থল শাখার পাইলট অফিসারের কদাচিৎ ফ্লাইট অংশে যাওয়ার নির্দেশ থাকে।
এই পাইলট অফিসার পদ সাধারণত অস্নাতক প্রবেশনারী অফিসারদের দেওয়া হয় আর অন্যরা রয়েল এয়ার ফোর্স কলেজ ক্রানওয়েল থেকে তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান।
অনেক কমনওয়েলথভুক্ত দেশের বিমান বাহিনীতে এই পদটা ব্যবহার করা হয় যেমন-বাংলাদেশ বিমান বাহিনী, পাকিস্তান বিমান বাহিনী,অস্ট্রেলিয়ান বিমান বাহিনী, নিউজিল্যান্ড বিমান বাহিনী এবং শ্রীলঙ্কা বিমান বাহিনী। এই পদটা ভারতীয় বিমান বাহিনীতে আর মোটেও ব্যবহার করা হয় না, কমিশন প্রাপ্ত অফিসাররা সরাসরি ফ্লাইং অফিসার হিসেবে নিয়োগ পান।
কানাডিয়ান বিমান বাহিনী পাইলট অফিসার পদটা ব্যবহার করত ১৯৬৮ সালে তাদের তিনটি শাখা একীভূত হওয়ার আগ পর্যন্ত এবং তারা সামরিক বাহিনীর কোন পদকে সেখানে নিয়ে আসে।তাদের পাইলট অফিসার তখন সেকেন্ড লেফট্যানেন্ট পদটা লাভ করে।
লেফটেন্যান্ট কর্নেল

লেফট্যানেন্ট কর্নেল (lieutenant colonel) হলো সামরিক বাহিনীতে কমিশনপ্রাপ্ত অফিসারের একটি পদবী, যা বেশির ভাগ মেরিন সেনা ও কিছু বিমানবাহিনীতে দেখা যায়। এটা মেজর পদের উপরে কিন্তু কর্নেল পদের নিচে। অদাপ্তরিকভাবে ও সাধারণ কথাবার্তাতে লেফট্যানেন্ট কর্নেলকে সংক্ষেপে কর্নেল নামে ডাকা হয়। একজন লেফট্যানেন্ট কর্নেল সামরিক বাহিনীর একটি ব্যাটেলিয়ানের দায়িত্বে থাকেন।
অবিচুয়ারি

অবিচুয়ারি একটি আমেরিকান ডেথ মেটাল ব্যান্ড যা ১৯৮৫ সালে আমেরিকাতে গঠিত হয়; এর প্রাথমিক নাম ছিল জেকুশনার। ব্যান্ডটির বর্তমান সদস্যরা হলেন জন টারডি, ট্রেভর পেরেস, ডোনাল্ড টারডি, ফ্রাঙ্ক ওয়াটকিন্স ও রালপ সান্তোল্লা। ডেথ মেটাল ধারার সঙ্গীতকে প্রতিষ্ঠা করতে ব্যান্ডটি বিশেষ ভূমিকা পালন করে এবং এই ধারার সঙ্গীতে তারা অন্যতম সফল ব্যান্ড।
ডেথ মেটাল ধারার সঙ্গীতে অবিচুয়ারি একটি অন্যতম প্রধান ব্যান্ড। ১৯৮৫ সালে ব্যান্ডটির লাইন আপ ছিল জন টারডি ভোকালে, অ্যালেন ওয়েস্ট গিটারে, ট্রেভর পেরেস গিটারে, জেরোমি গ্রাবল বেজ গিতারে এবং ডোনাল্ড টারডি ড্রামে।১৯৮৭ সালে তাদের প্রথম ২টি গান মুক্তি পায়।পরের বছরই তাদের প্রথম অ্যালবাম স্লোলি উই রট মুক্তি পায় এবং তাদের নাম অবিচুয়ারি হয়।ব্যান্ডটি এখনো ডেথ মেটাল সঙ্গীত আন্দোলনের একটি উল্লেখযোগ্য নাম আমেরিকাতে। এদের অ্যালবাম এখন পর্যন্ত ৩৬৮১৮৫ কপি বিক্রি হয়েছে।তাদের ১৯৯২ সালের অ্যালবাম দ্যা অ্যান্ড কম্পলিট মোট ১০৩৩৭৮ কপি বিক্রি হয়েছিল শুধু মাত্র আমেরিকাতেই। ১৯৯৭ সালের অ্যালবাম ব্যাক ফ্রম ডেথের পর ব্যান্ডটা সফর করতে করতে ক্লান্ত হয়ে পড়ে এবং তারা বিভক্ত হয়ে পড়ে। তারপর ব্যান্ডের সদস্যরা অন্যান্য ব্যান্ড যেমন-সিক্স ফিট আন্ডার ইত্যাদিতে কাজ করতে থাকে। ২০০৩ সালে তারা আবার একত্রিত হয় এবং ফ্রোজেন ইন টাইমস অ্যালবাম বের করে ২০০৫ সালে।ব্যান্ডের প্রথম লাইভ ডিভিডি ফ্রোজেন লাইভ বের হ্য ২০০৭ সালের ডিসেম্বরে।
ব্যান্ডটি বর্তমানে ক্যান্ডেললাইট রেকর্ডসের সাথে চুক্তিবদ্ধ। অবিচুয়ারি সর্বশেষ অ্যালবাম ডার্কেস্ট ডে মুক্তি পায় ৩০শে জুন, ২০০৯ সালে।
লাইভ অ্যালবাম
ইপি
সারভেন্টস অব দ্যা লাইট

সারভেন্টস অব দ্যা লাইট হলো আধুনিক কালের একটি পশ্চিমা রহস্যময় বিদ্যালয় যারা গুপ্ত বিজ্ঞানের চর্চা করে তাদের প্রতিনিধিদের মাধ্যমে। তারা আসলে ধ্যান বা যোগব্যায়ামের চর্চা শেখায় যা আগে ছিল লুকানো বা গুপ্ত। এখন এসব প্রকাশ্যে করা যায়। ১৯৬৫ সালে ডব্লিউ ই বাটলার এই বিদ্যালয় প্রতিষ্ঠা করেন। তিনি ডিওন ফরটুনের ফার্টানিটি অব ইনার লাইট নামের একটি বিদ্যালয়ে তার প্রশিক্ষণ সম্পন্ন করেন। তাকে প্রশিক্ষণ দেন সাইকিক রবার্ট কিং। ১৯৭৮ সালে তার মৃত্যু আগ পর্যন্ত ডব্লিউ ই বাটলার শিক্ষা পরিচালক হিসেবে দায়িত্ব পালন করেন। সারভেন্টস অব দ্যা লাইট প্রতিষ্ঠান প্রতিষ্ঠার মূল উদ্দেশ্য ছিল নৈতিক আচরণের অংশ হিসেবে যারা চায় তাদের এই গুপ্ত বিজ্ঞানের শিক্ষা দেওয়া ধর্ম, বর্ণ, জাতীয়তা ,বয়স, লিঙ্গ বা আয় নির্বিশেষে। পশ্চিমের ধর্মীয় ঐতিহ্যবাহী অন্তঃস্থ সত্য রহস্যকে অধ্যয়ন করা উচিত যে এসব করতে চায়। সারভেন্টস অব দ্যা লাইটের দর্শন সম্পরকে একটা ভালো ধারণা পেতে ডেভিড গড্ডার্ডের দ্যা টাওয়ার অব অ্যালকেমীঃ এ্যান অ্যাডভান্সড গাইড টু দ্যা গ্রেট ওয়ার্ক বইটা পড়া যেতে পারে। তিনি আগে এটার সদস্য ছিলেন এবং নেতা ছিলেন। হারমেটিক কাব্বালাহ হলো তাদের শিক্ষাদানের প্রাথমিক বাহন।
আলী ইমাম

আলী ইমাম (৩১ ডিসেম্বর ১৯৫০ — ২১ নভেম্বর ২০২২) বাংলাদেশী শিশুসাহিত্যিক এবং অডিও ভিজ্যুয়াল ব্যবস্থাপক। গল্প, উপন্যাস, প্রবন্ধ, ফিচার, ভ্রমণকাহিনী, বিজ্ঞান কল্পকাহিনী সবই তিনি লিখেছেন বাচ্চাদের জন্য। অমর একুশে বইমেলা ২০১৮ পর্যন্ত তার প্রকাশিত গ্রন্থসংখ্যা ছয় শতাধিক।
আলী ইমামের জন্ম ব্রাহ্মণবাড়িয়ায়। জন্মের ৬ মাস পরই পুরো পরিবারসহ ঢাকায় প্রত্যাবর্তন করেন। পুরো পরিবারসহ থাকতেন পুরান ঢাকার ঠাটারীবাজারে। তার শৈশব-কৈশোর কেটেছে পুরান ঢাকার ওয়ারী, লিঙ্কন রোড, নয়াবাজার, নওয়াবপুর, কাপ্তানবাজার, ফুলবাড়িয়ায় এলাকায়।
আলী ইমাম এ পর্যন্ত প্রায় ২০০টির মতো পুস্তক রচনা করেছেন ও ৪০টির মতো গ্রন্থ রচনা করেছেন।শিশু মনস্তত্ত্ব, রোমাঞ্চ এবং মানবতা ধরনের বিষয় তার কাহিনীতে উঠে এসেছে।তিনি সহজ সরল ভাষায় লিখেন। তার লেখায় বৈজ্ঞানিক কল্পকাহিনী, রোমাঞ্চকর উপন্যাস ও ইতিহাস সংশ্লিষ্ট রচনা লক্ষণীয়। আলী ইমাম বাংলাদেশ টেলিভিশনের মহা-ব্যবস্থাপক ছিলেন এবং ২০০৬ সালে চাকরি থেকে অবসরগ্রহণ করেন। তারপর তিনি স্যার সাঈদ ইউনিভার্সিটি অব ইঞ্জিনিয়ারিং অ্যান্ড টেকনোলজিতে ভর্তি হন কম্পিউটার প্রকৌশল বিষয়ে স্নাতক ডিগ্রি নেওয়ার জন্য। ২০১০ সালে তিনি তার শিক্ষা সমাপ্ত করেন এবং জনসেবামূলক নিজের প্রতিষ্ঠান খুলে বসেন। তিনি একে বলেন বযিমস। এছাড়াও তিনি অনেক ব্লগের লেখক।
সোনালী তোরণ (১৯৮৬); আলোয় ভুবন ভরা (১৯৮৭); দুঃসাহসী অভিযাত্রী (১৯৮৮); প্রিয়-প্রসঙ্গ (১৯৯০); বুনোহাঁসের পালক (১৯৯০); সেসুলয়েডের পাঁচালী (১৯৯০); রক্ত দিয়ে কেনা (গল্প, ১৯৯১); ভিনদেশী কিশোর গল্প (১৯৯১); কাছের পাহাড় দূরের পর্বত (১৯৯২); সাগর থেকে সাগরে (১৯৯২); বাংলাদেশের কথা (১৯৯২); বিদেশি পর্যটকদের চোখে বাংলাদেশ (১৯৯৪); দূরের দ্বীপ কাছের দ্বীপ (১৯৯৬); প্রাচীন বাংলা বৌদ্ধ বিহার (১৯৯৬); বাঙলা নামে দেশ (১৯৯৭); ডানা মলার দিন (১৯৯৭); দেখোরে নয়ন মেলে (১৯৯৯); ভ্রমণ কাহিনী : কাছে থেকে দূরে (১৯৯১)।
শেষ নেই (১৯৭৯)
দীর্ঘদিন অসুস্থতার পর ২১ নভেম্বর ২০২২ তারিখে তিনি বাংলাদেশ মেডিকেল কলেজ হাসপাতালে ইন্তেকাল করেন।
জয়শ্রী রায়

জয়শ্রী রায় একজন বাঙালি অভিনেত্রী যিনি বিশ্বনন্দিত চলচ্চিত্রকার সত্যজিৎ রায়ের মাধ্যমে চলচ্চিত্রে আসেন। ১৯৬৮ সালে তিনি মিস ক্যালকাটা উপাধি লাভ করেন।
জয়শ্রীর জন্ম ১৯৫২ সালে কলকাতায়। পড়েছেন সাউথ পয়েন্ট স্কুলে। ১৯৬৮ সালে মিস ক্যালকাটা উপাধি লাভ করেন। সত্যজিৎ রায়ের প্রতিদ্বন্দ্বী চলচ্চিত্রের মাধ্যমে বড় পর্দায় কাজ শুরু করেন। 'প্রতিদ্বন্দ্বী' মুক্তি পায় ১৯৭০ সালে। উত্তমকুমারের সাথে তার অভিনীত চলচ্চিত্র ‘অসাধারণ’ ১৯৭৬ সালে মুক্তি পায়।
"জয়শ্রী রায়" ‘সূর্য কন্যা’ নামের ছবিতে অভিনয়ের জন্য তিনি বাংলাদেশে আসেন এবং পরে পরিচালক আলমগীর কবিরকে বিয়ে করে এদেশে থেকে যান। এবং বিয়ের পরে জয়শ্রী কবির নামে পরিচিতি লাভ করেন। সত্তর দশকের মাঝামাঝি থেকে তিনি এদেশের চলচ্চিত্রে অভিনয় করতে আসেন। তারপর প্রায় একযুগের মতো তিনি এদেশের চলচ্চিত্রে অভিনয় করেন। তিনি সুনির্বাচিত কিছু ছবিতে অভিনয় করেছেন। গড়পড়তা বাণিজ্যিক ছবিতে তিনি অভিনয় করেন নি, তাই খুব বড় তারকা হওয়া সম্ভব হয়নি তার। আলমগীর কবিরের সাথে বিবাহ বিচ্ছেদের পর তিনি কলকাতাতে পাড়ি জমান। আলমগীর কবির ১৯৮৯ সালের ২০ জানুয়ারি মৃত্যুবরণ করেন ।তারপর একমাত্র সন্তান লেনিন সৌরভ কবিরকে নিয়ে জয়শ্রী রায় চলে যান লন্ডনে। লন্ডনের সিটি কলেজে ইংরেজি বিষয়ে শিক্ষাদান করছেন তিনি প্রায় এক যুগেরও বেশি। ১৩ই ফেব্রুয়ারি ২০১১ জয়শ্রী কবির বলেন, “আমি বাংলাদেশে আসতে চাই। চলচ্চিত্রে ভালো প্রস্তাব পেলে অভিনয় করতে আপত্তি নেই। শিগগিরই বাংলাদেশে আসব।” লন্ডনের রেইনবো ফিল্ম ফেস্টিভ্যালের একজন সম্মানিত সদস্য ও গুণী বিচারক হিসেবেও কাজ করেছেন তিনি। বাংলাদেশে জনপ্রিয় জুটি ছিল জয়শ্রী-বুলবুল। ‘সূর্যকন্যা’ ছবিতে প্রথম নায়ক হিসেবে বুলবুল আহমেদের সাথে অভিনয় করেন তিনি। এই নায়কের সঙ্গে পরে ‘সীমানা পেরিয়ে’, ‘মোহনা’, ‘পুরস্কার’, ‘রুপালি সৈকতে’ সিনেমাগুলোতে জুটি বাঁধেন। বাংলাদেশের সেরা ১০ চলচ্চিত্রের তালিকায় স্থান পেয়েছে এই জুটি অভিনীত দুটি ছবি। একটি ‘রুপালি সৈকতে’ আরেকটি ‘সীমানা পেরিয়ে’।
তিনি ১৯৭৫ সালে বাচসাস পুরস্কার লাভ করেন ‘সূর্য কন্যা’ ছবিতে অভিনয় করে।
কবিতা (অভিনেত্রী)

কবিতা (১৯৫২ - ৮ জুন ২০১২) একজন বাংলাদেশী চলচ্চিত্র অভিনেত্রী ছিলেন। তিনি নায়িকা ববিতার সমসাময়িক ছিলেন।
১৯৬৭ সালে পাপিয়া নামে শিশু শিল্পী হিসেবে প্রথম ‘কাঞ্চন মালা’ ছবিতে তিনি অভিনয় করেন। পরে ১৯৬৯ সালে "মলুয়া" নামের চলচ্চিত্রের নায়িকা হিসেবে অভিনয় করেন এবং নাম ধারণ করেন কবিতা। ষাটের দশকে তিনি সহ নায়িকা হিসেবে বিভিন্ন চলচ্চিত্রে অভিনয় করেন। পরে সত্তরের দশকে তিনি নায়িকা চরিত্রে অভিনয় করেন। কবিতা যখন নায়িকা হিসেবে খ্যাতির মধ্য গগনে তখন একজন ব্যবসায়ীকে বিয়ে করে চলচ্চিত্র জগৎ থেকে বিদায় নেন।
১৯৮২ সালে পারিবারিক বিপর্যয়ের মুখে তিনি ব্যবসায়ী স্বামীর সাথে সম্পর্কের পাট চুকিয়ে দেন। তিনি তখন আবার চলচ্চিত্রের জগতে আসার চেষ্টা চালালেও সফল হননি। কবিতা দেখতে সুদর্শনা, নৃত্যে কুশলী এবং অভিনয়ে স্বছন্দ ছিলেন। ‘ধন্যি মেয়ে’ নামের চলচ্চিত্রে যমজ মেয়ের অভিনয় করে তিনি সমালোচকদের দৃষ্টি আকর্ষণ করেন।
অনানুষ্ঠানিক শিক্ষা

অনানুষ্ঠানিক শিক্ষা (Informal Education) অনানুষ্ঠানিক শিক্ষা শিক্ষার একটি সাধারণ শব্দ যা কাঠামোগত পাঠ্যক্রমের বাইরেও ঘটতে পারে। এটি শিক্ষার একটি উল্লেখ্যযোগ্য ধরন। মানুষ তার জন্মের পর থেকে এ নানাভাবে শিখছে। এই শিক্ষা তার সমাজের কাছ থেকে হচ্ছে, পরিবারের কাছ থেকে হচ্ছে, আবার গুরুজনের বা বিশিষ্ট-অবিশিষ্ট ব্যক্তি বা বন্ধু-বান্ধবের মাধ্যমেও হচ্ছে। আবার প্রকৃতি কাছ থেকেও মানুষ শিখছে। প্রতিনিয়ত তার শেখার চেষ্টা অব্যাহত থাকে। ইচ্ছায় বা অনিচ্ছাসত্ত্বেও সে শেখে। এই যে অনির্দিষ্ট নানা উপায়ে মানুষ শিখছে এটাই অনানুষ্ঠানিক শিক্ষা। অনানুষ্ঠানিক শিক্ষাই আমাদের শেখার বা আচার-আচরণের অনেক বৈশিষ্ট্য ঠিক করে দেয়। জন্মের পর একটি শিশু কীভাবে কথা বলতে হবে তাকে আলাদা করে শেখাতে হয় না, সে নিজে নিজে তার পরিবারের সবাইকে দেখেই শেখে। এইভাবেই সূচনা হয় অনানুষ্ঠানিক শিক্ষার। প্রাচীন সমাজে অনানুষ্ঠানিক শিক্ষাই ছিল শিক্ষা লাভের একমাত্র উপায় এবং এ শিক্ষা ছিল সর্বজনীন। বাঁচার জন্য এবং বাঁচার মধ্যে দিয়ে এ শিক্ষা অর্জিত হতো। তখন সামাজিকীকরণ ও শিক্ষার মধ্যে কোন প্রভেদ ছিল না। আধূনিক সমাজে আনুষ্ঠানিক শিক্ষার আধিপত্য সত্ত্বেও পারিবারিক শিক্ষাই এখনো শিশুর মানসিক বিকাশ ও চরিত্র গঠনে মুখ্য ভূমিকা পালন করে।
এই অনানুষ্ঠানিক শিক্ষাকে বোঝাতেই সুনির্মল বসু লিখেছেন-
"বিশ্বজোড়া পাঠাশালা মোর
সবার আমি ছাত্র,
নানাভাবে নতুন জিনিস
শিখছি দিবারাত্রি"
লোকেরা তথ্যের আলাদা ব্যাখ্যা করে এবং তাই কাঠামোগত পাঠ্যক্রম সমস্ত শিক্ষার্থীকে সঠিক তথ্য বুঝতে না দেয়। শ্রেণিকক্ষের শিক্ষা অনানুষ্ঠানিক শিক্ষার তুলনায় কম নিয়ন্ত্রিত, যার কারণে অনানুষ্ঠানিক শিক্ষা এত শক্তিশালী হতে পারে।
চাদর

চাদর হলো বহিঃঅঙ্গে পরার একটি পোশাক যা অনেক ইরানিয়ান মহিলারা ঘরের বাইরে পরে থাকে ।এটা অন্যতম সম্ভাব্যপথ একজন মুসলিম মহিলাকে তাঁর ইসলামিক পোশাক বিধি হিজাব মেনে চলার ।চাদর হলো পূর্ণ দৈর্ঘ্যের অর্ধবৃত্তাকার বস্ত্র যার সামনের দিক খোলা যা মাথার উপরে পরিধান করে সামনে শেষ হয়।এই পোশাকে কোন হাতা নেই, তবে বাহু চারপাশ পর্যন্ত এটা ঢেকে রাখে।
ঐতিহ্যগত ভাবে একটি হালকা রঙের বা প্রিন্টের ওপর করা চাদর ব্লাউজ, স্কার্ট বা পায়জামার সাথে স্কার্ট, মাথার ঘোমটা জাতীয় পোশাকের পরে থাকে ইরানের গ্রামীণ এলাকার অনেক বয়স্ক মহিলারা।ঐতিহাসিকভাবে শহরে মূলত এক জাতীয় আয়তাকার স্বচ্ছ কাপড়ের টুকরা বা নেকাবের সাথে পরা হয় এই পোশাক যা চোখের নিচ থেকে শুরু হয়। আধুনিক চাদরে নেকাব দরকার হয় না।গ্রামের মহিলারা মূলত বাসায় হালকা সাবলীল কোন পোশাক পরে, তারা চাদর ও নেকাব পরে না। তবে শহরের মহিলারা তাদের গৃহস্থালী কাজ করার সময়েও একটা চাদর পরে থাকে তাদের পোশাকের উপরে।সাধারণত শিয়া মুসলমান মহিলারাই বেশি চাদর পরে। 
কালো চাদর সাধারণত পরা হয়ে থাকে শোক প্রকাশের বা অন্তোষ্টিক্রিয়া জাতের অনুষ্ঠানে। সাদা বা প্রিন্টের চাদর সবসময় পরা যায়। কিছু মহিলা এখনও অগ্রাধিকার দেয় ভিন্ন ধরনের হালকা রঙের চাদরকে।গ্রামের বয়স্ক মহিলারা শহরের ফ্যাশনকে এড়িয়ে চলেন এবং কিছু তরুণী রঙ্গিন চাদর পছন্দ করে পরতে।
ইরানের মহিলারা চাদর পড়তে বাধ্য নন।অনেকে এটা পরেন দায়িত্বশীলতা ও ইসলামের ওপর ভক্তি থেকে।যাইহোক মহিলারা সরকারী বাধ্যতা মেনে চলেন ঘোমটা মাথায় দিয়ে এবং লম্বা ওভারকোট পরে যা তাদের পা ও হাতকে লুকিয়ে রাখে।
হিজাবের মতো চাদরও ইসলামী আন্দোলনে জড়িত মুসলমান নারীদের মধ্যে জনপ্রিয় যা তাদের সম্মতি ও ভক্তি প্রকাশ করে ইসলামিক সংস্কৃতির প্রতি। 
ফাদওয়া আল গুইন্ডি তার লেখা বই হিজাবে উল্লেখ করেন যে প্রাচীনকালের পারসিয়ান আচারের মূল স্থল ছিল মেসোপটেমিয়া, যেখানে সন্মানিত মহিলারা পর্দা মানতেন এবং চাকর ও রূপপোজীবিদের এটা মানা নিষিদ্ধ ছিল। 
গ্রাসিয়ান রোমান ঐতিহাসিক প্লুতার্কের মতে তারা তাদের বউ এবং উপপত্নীদের লুকিয়ে রাখত। যখন যাত্রা করত তারা তাঁবু বহন করত এবং তা সবদিক দিয়ে ঢেকে রাখত।
বিশ শতকে পহলভি ও রেজা শাহের আমলে ১৯৩৬ সালে চাদর নিষিদ্ধ হয় যা পশ্চিমা সংস্কৃতির সাথে তাল মেলাতে পারছিল না।যারা পর্দা করে রাস্তায় বের হচ্ছিল পুলিশ তাদের পর্দা সরিয়ে দিচ্ছিল। অনেক সাধারণ মহিলার কাছে রাস্তায় পর্দা ছাড়া বের হওয়া ছিল নগ্নতার সমতুল্য।তবে উচ্চ শ্রেণীর নারী-পুরুষের কাছে এটা খুবই গ্রহণযোগ্য ছিল এবং তারা এটাকে নারী অধিকারের প্রথম পদক্ষেপ হিসেবে দেখছিল। ১৯৮০ সালে ইসলামিক বিপ্লবের পরে ইরান সরকার হিজাব মেনে চলা বাধ্যতা মূলক করে, তবে এতে চাদর পরা বাধ্যতামূলক ছিল না।
হ্যাপী আখন্দ

হ্যাপি আখন্দ (১২ অক্টোবর ১৯৬৩ - ২৮ ডিসেম্বর ১৯৮৭) একজন বাংলাদেশী গায়ক এবং সংগীত আয়োজক। তাকে বাংলাদেশী সঙ্গীতের বরপুত্র বলা হত। তিনি আর ডি বর্মণ,আববাসউদ্দীন, মান্না দে, সমর দাশের মতো সংগীতজ্ঞের প্রশংসা আর স্নেহ অর্জন করেছিলেন নিজ যোগ্যতায়। ২৮ শে ডিসেম্বর ১৯৮৭ সালে তিনি অকালে মারা যান।
হ্যাপি আখন্দ ১৯৬৩ সালের ১২ই অক্টোবর ঢাকার পাতলা খান লেনে জন্মগ্রহণ করেন। জন্মের সময় তার ভাই লাকী আখান্দ তার হাতে একটি পয়সা গুজে দিয়েছিলেন এবং প্রায় ৪-৫ দিন পর তিনি হাসপাতাল থেকে বাড়ি ফেরার পরও তার হাতে গুজে দেওয়া পয়সাটা ছিল। ছোটবেলায় ভাত খাওয়ার সময় তিনি কাকদের ডেকে ডেকে ভাত খাওয়াতেন। তিনি কোন বিষয় সম্পর্কে একবার শুনলেই মুখস্থ করে ফেলতেন। মাত্র ১০ বছর বয়সে তার হাতে গিটারের তাল ধরা দেয়। শুরুর দিকে হ্যাপী আখন্দ ভাই লাকী আখন্দের সাথে বিভিন্ন কনসার্টে অংশ নিতেন তবলা বাজানোর জন্য।
হ্যাপি আখন্দ 'উইন্ডি সাইড অব কেয়ার' নামে একটি ব্যান্ড গড়েছিলেন যা ছিল একটি পাকিস্তানি ব্যান্ড। সেখানে তিনি দক্ষ হাতে গিটার বাজানোর পাশাপাশি গানও গাইতেন। কলকাতার মধু মুখার্জি ছিলেন তার ছাত্র। ১৯৭৫ সালে 'আবার এলো যে সন্ধ্যা' গানটি লিখেছিলেন এসএম হেদায়েত এবং সুর করেছিলেন লাকী আখন্দ। এই গানটির সংগীত আয়োজন করে হ্যাপি আখন্দ বাংলাদেশ টেলিভিশনে গেয়েছিলেন। লাকী আখন্দের সাথে হ্যাপির বয়সের ব্যবধান বড়জোর ১০ বছরের হলেও তারা ছিলেন বন্ধুর মতো। ১৯৭২ এর পর ২১ শে ফেব্রুয়ারি ২৬ শে মার্চ, ১৬ই ডিসেম্বর এর মতো জাতীয় উৎসবগুলোতে গণসঙ্গীত পরিবেশন করতো হ্যাপী।
হ্যাপি আখন্দের গাওয়া জনপ্রিয় গান হলো ‘আবার এল যে সন্ধ্যা’, ‘কে বাঁশি বাজায় রে’, খোলা আকাশের মতো তোমাকে হৃদয় দিয়েছি, ‘নীল নীল শাড়ি পরে’, ‘পাহাড়ি ঝরনা’, ‘এই পৃথিবীর বুকে আসে যায়’, স্বাধীনতা তোমায় নিয়ে গান তো লিখেছি’। তাঁর সংগীত আয়োজনে ফেরদৌস ওয়াহিদের গাওয়া ‘এমন একটা মা দে না’, প্রয়াত ফিরোজ সাঁইয়ের গাওয়া ‘ইশকুলখুইলাছে রে মাওলা’ গানগুলো ওই সময় ব্যাপক জনপ্রিয়তা অর্জন করেছিল। সংগীত পরিবারে জন্ম নেওয়ার ফলে বাবা এবং বড় ভাই লাকী আখন্দের কাছ থেকে পেয়েছেন প্রাচ্য ও পাশ্চাত্য সংগীতজ্ঞান, আবেশী কণ্ঠস্বরের সঙ্গে সঙ্গে গিটার, পিয়ানো, তবলা সহ বিভিন্ন বাদ্যযন্ত্র বাজানোর সহজাত দক্ষতায় বিস্মিত করেছিল সেই সময়ের শ্রোতা ও শিল্পীদের।
হ্যাপী আখন্দ সম্পর্কে সঙ্গীতজ্ঞ লাকী আখন্দ বলেন, ‘হ্যাপির সংগীত-প্রতিভা ছিল আক্ষরিক অর্থেই বিস্ময়কর। সংগীতের প্রতি তাঁর একাগ্র নিষ্ঠা আর ভালোবাসার পাশাপাশি স্রষ্টা প্রদত্ত কিছু সহজাত গুণাবলি ও দক্ষতার কারণে আমরা যারা একই সময়ে সংগীত চর্চা করতাম, তাদের সবার মধ্যে ও ছিল সর্বাপেক্ষা উজ্জ্বল। নিজের সুরেলা কণ্ঠের জাদুতে হ্যাপি শ্রোতাদের হূদয়ের সব বন্ধ জানালা খুলে দিতে পারতেন। গিটার, পিয়ানো, তবলা যা-ই বাজাতেন, এক অদ্ভুত ভালোলাগার জন্ম দিতে পারত তাঁর সংগীত। পৃথিবীর নানা ধাঁচের সংগীত শুনে শুনে ও দেশ-বিদেশের বিভিন্ন গুণী শিল্পীদের সান্নিধ্যে অর্জিত সংগীতের নানা জ্ঞান ও দর্শন অকাতরে বিলিয়ে দিতেন নিজের বন্ধুপ্রতিম সহশিল্পী আর ছাত্রদের মধ্যে। সেই সঙ্গে নিজের দক্ষতা বৃদ্ধি করতে ও নতুনত্ব আনতে হ্যাপি তাঁর উদ্ভাবনী শক্তিকে সব সময় কাজে লাগাতেন। একবার কলকাতার এইচএমভি সংগীত প্রযোজনা সংস্থার একটি গানের রেকর্ডিংয়ে আমি, হ্যাপি ও আহমেদ ইমতিয়াজ বুলবুল কাজ করছিলাম। হ্যাপি তবলা বাজানোর সময় শুধু তবলার “বায়া” দিয়ে এমন অদ্ভুত সুন্দর তাল বাজাচ্ছিলেন যে এইচএমভির তৎকালীন পরিচালক কলিম শরাফী রেকর্ডিং রুমে ঢুকে অবাক হয়ে হ্যাপির বাজানো দেখছিলেন। হ্যাপির সংগীত সবাইকে আনন্দ দিলেও তার নিজের জীবন কেটেছে অনেক অভিমান আর কষ্টে।’
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ব্যাকস্ট্রোক

২০০৮ অলিম্পিক গেমসে পুরুষদের ১০০মিটার ব্যাকস্ট্রোক বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ব্যাকস্ট্রোক সাঁতার প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দু'বার পার করতে হয়।
সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ৫৫.১৪সেকেন্ড(A মান) এবং ৫৭.০৭সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
দেওপাহাড়

দেওপাহাড় আসামের গোলাঘাট জেলা-এর নুমলীগড়ে অবস্থিত পূরাতাত্ত্বিক স্থান। এই স্থলে একটি সংরক্ষিত পূরাতাত্ত্বিক উদ্যান এবং আসাম সরকারের পূরাতাত্ত্বিক বিভাগের অন্তর্গত একটি যাদুঘর আছে। দেওপাহাড় বা দেওপর্বতের নামের অর্থ হচ্ছে "ঈশ্বরর পাহাড়"। এটি ৩৯নং জাতীয় সড়কের দাঁতিতে অবস্থিত। দেওপাহাড় দেওপানী সংরক্ষিত বনাঞ্চলের অংশ। দেওপানী সংরক্ষিত বনাঞ্চলের আয়তন ১৩৩.৪৫ হেক্টর এবং হাতী করিডোরর অংশ। এখানে একডি ঐতিহ্যপূর্ণ ভেলু গাছ আছে। প্রতি বছর জানুয়ারি থেকে অক্টোবর মাস পর্যন্ত এই গাছে কয়েকটি বৃহৎ বৃহৎ বাঁশ তৈরি করতে হিমালয়ের পাদদেশের বন্য পরিযায়ী মৌমাছি এখানে আসে।
দেওপাহাড় আসামের একটি উল্লেখযোগ্য পর্যটনস্থল। পাহাড়ের শিখরে একটি প্রাচীন শিলেরে অর্ধনির্মিত বা ১৮৯৭ সালের ভূমিকম্পত ধ্বংসপ্রাপ্ত মন্দির আছে।
এর আশে-পাশে ছড়িয়ে থাকা ধ্বংসাবশেষসমূহ আসামের রাজ্যিক সংরক্ষিত স্মৃতিচিহ্নসমূহের তালিকায় অন্তর্ভুক্ত।
দেওপাহাড়ের শিখরে অবস্থিত পাথরের মন্দির স্থাপত্যশৈলী থেকে খ্রিস্টীয় সপ্তম থেকে নবম শতকের বলে অনুমান করা যায়। এই মন্দির ভগবান শিব-এর প্রতি উৎসর্গিত বলে গণ্য করা হয়। লোকবিশ্বাস মতে এর মূল শিবলিঙ্গটি ১৯ শতকে পাহাড়ের কাছে স্থাপিত বাবা থান মন্দিরে স্থানান্তর করা হয়েছিল।
দেওপাহাড়ে অবস্থিত মন্দিরটি একখণ্ড পাথরের উপর নির্মিত। তোরণের স্তম্ভে পদ্মফুল এবং ফুলের মালায় বিদ্যাধর খোদিত এবং বৃহৎ মূলাবরণ এর অন্যতম বিশেষত্ব। এর সাথে এখানে পাথরে খোদিত ভাস্কর্য পাওয়া গিয়েছে। মন্দির ভূমির শিলাখণ্ডসমূহ লোর দণ্ডে স্থির করা হয়েছিল। মন্দির স্থাপত্যে উত্তর গুপ্ত যুগের প্রভাব পরিলক্ষিত হয়। বৃহৎ দরজায় ফুলর পাহির নক্সা, জীব-জন্তুর চারিওদিকে লতাজাতীয় উদ্ভিদ, মহিলা দ্বারপালিকার পত্রকুণ্ডল ইত্যাদি এর বিশেষত্ব। এখানে কীর্তিমুখ, কলমকার, ফাংনাম শিব, শ্রীধর রুদ্র, লক্ষ্মী-নারায়ণ, হর-গৌরী, রাসলীলা,সর্পদেবতা, প্রণাম ধ্যান, পদ্ম চক্র, রাম, রাবণ, সুগ্রীব ইত্যাদির ভাস্কর্য পাওয়া গিয়েছে। তদুপরি এখানে রামায়ণ, মহাভারত, ভাগবত পুরাণ ইত্যাদির দৃশ্যের ভাস্কর্য পাওয়া গিয়েছে।
দেওপাহাড় নুমলীগড়র ৩৯নং জাতীয় সড়কর পাশে অবস্থিত। নুমলীগড় রেলওয়ে স্টেশন এর নিকটবর্তী রেলওয়ে স্টেশন। ররৈয়া বিমানবন্দর এর থেকে প্রায় ৬৩ কি.মি. দূরে অবস্থিত।
আলুর দম

আলুর দম বা দম আলু () আলু দিয়ে তৈরি একটি পদ। এটি ভারতের জম্মু ও কাশ্মীর রাজ্যের কাশ্মীর উপত্যকার ঐতিহ্যবাহী কাশ্মীরি পণ্ডিত রন্ধনশৈলীর একটি অংশ। সাধারণত ছোট আলু প্রথমে কড়া করে ভাজা হয়, তারপর মশলা দিয়ে ঝোলসহ অল্প আঁচে আস্তে আস্তে রান্না করা হয়। বাংলায় এটি একটি বিশেষ খাবার যা বেশিরভাগ সময় লুচির সাথেই খাওয়া হয় এবং বাংলাতে এটি "আলুর দম" নামেই অধিক পরিচিত।
লবণ দিয়ে আলুগুলো ভালো করে সেদ্ধ করে, এরপর খোসা ছাড়িয়ে নিয়ে অল্প পরিমাণ লবণ ও হলুদ গুঁড়ো মেশানো হয়। কড়াইয়ে তেল ঢেলে গ্যাসেবসিয়ে তেল গরম করে এতে আলু দিয়ে ভাজা হয়। ভাজা হলে আলু সরিয়ে রেখে এবং ঐ তেলে জিরা তেজপাতা ফোড়ন দেওয়া হয়। তারপর আদা বাটা দিয়ে নাড়াচাড়া করে টমেটো পিউরি দিয়ে ভালো করে ভাজা হয়। তারপর টমেটো পিউরি দিয়ে ভালো করে মিশিয়ে লাল মরিচের গুঁড়ো দিয়ে মিশিয়ে নিতে হয়। এরপর আলু দিয়ে ভালো করে ভাজা হয়। তারপর অল্প পানি দিয়ে রান্না করে এবং চিনি দিয়ে মিশিয়ে এটি প্রস্তুত করা হয়।
তৃতীয় অধ্যায়

তৃতীয় অধ্যায় একটি বাংলা রোমান্টিক থ্রিলার ছায়াছবি। এই ছবির পরিচালক হলেন মনোজ মিশিগান আর প্রধান চরিত্রে অভিনয় করছেন আবীর চট্টোপাধ্যায় এবং পাওলি দাম। ছবিটি ৪ঠা ফেব্রুয়ারি ২০১৯ সালে মুক্তি পায়। দরভাঙ্গা আন্তর্জাতিক চলচ্চিত্র উৎসবে চলচ্চিত্রটি "সেরা জাতীয় পূর্ণদৈর্ঘ্য চলচ্চিত্র" এবং "সেরা স্ক্রিনপ্লে পুরস্কার" অর্জন করে। 
কৌশিক (আবিরের চরিত্র), একজন ক্রীড়া শিক্ষক, এবং শ্রেয়া (পাওলির চরিত্র) একজন উদ্ভিদবিদ। তারা বহু বছরের ব্যবধানে মিলিত হয়। ছবির গল্পে রয়েছে সম্পর্কের টানাপোড়ন, হিংসা, প্রেমের সাথে রহস্যের ছোঁয়া, বহু বছর আগে তাদের সম্পর্কের অবসান কেন ঘটেছে, বর্তমানের সাথে তাদের পুনর্মিলন, এবং সম্ভাব্য (বা না) ভবিষ্যত কি হতে পারে সেই ঘটনা। 
ছবিটির অফিসিয়াল ট্রেইলার ২০ ডিসেম্বর ২০১৮ সালে পুশপ্রেখা ইন্টারন্যাশনাল প্রকাশ করে।
বান কাবাব

বান কাবাব (, ) পাকিস্তান এবং ভারতের স্থানীয় স্যান্ডউইচ, তবে এটি এখন সমগ্র ভারতীয় উপমহাদেশে উপলব্ধ। বান কাবাবগুলি করাচি এবং লাহোরের মতো পাকিস্তানি মেট্রো শহরগুলির স্বাক্ষর হলেও এগুলি পুরো পাকিস্তানে পাওয়া যায়। ভারতে এটি নিয়মিত স্ট্রিট ফুড (রাস্তার খাবার) হিসাবে খাওয়া হয়, বিশেষভাবে ভারতের ভোপাল, লখনউ ও হায়দ্রাবাদে; এটি বিশেষত ভারতীয় মুসলমানদের কাছে জনপ্রিয়, রমজানে গভীর রাতে খাবারটি খাওয়া হয়।
বান কাবাব সাধারণত রাস্তার ধারের দোকান, ফুটপাথের বিক্রেতা এবং ফাস্ট ফুড রেস্তোরাঁগুলিতে বিক্রি হয়। এগুলি সাধারণত আন্ডে ওয়ালা বার্গার (ডিমের বার্গার) নামেও পরিচিত। বান কাবাবের একটি 'ভাজা' সংস্করণ লাহোরে জনপ্রিয়, প্রচুর পরিমাণে মাখন এবং এতে ব্যবহৃত কাবাবের মিশ্রণের মতো লেইয়ের কারণে এটি 'বান প্লাস্টার' নামে পরিচিত। বান কাবাব সাধারণত একটি মূল খাবার বা জলখাবার হিসাবে খাওয়া হয়।
বান কাবাব একটি ঈষৎ-ভাজা মশলাদার পেটি, পেঁয়াজ এবং চাটনি সমন্বিত থাকে। চাটনি তেঁতুল, লবণ, জিরা গুঁড়া, লাল মরিচ, এবং/অথবা থেকে বানের সাথে রায়তা দেওয়া হয়। বানটি তাওয়ায় সেকা হয়।
বান কাবাব প্যাটিগুলি গরুর মাংস বা খাসির মাংসের কিমা, ভাঙানো ডাল, জিরা গুঁড়ো এবং ফ্যাটানো ডিম দিয়ে তৈরি করা হয়। প্যাটিগুলি ঘি বা তেলে ভাজা হয়। বান কাবাব ভাজা ডিম বা অমলেট দিয়েও তৈরি হতে পারে এবং শীর্ষে টমেটো, শসা বা পেঁয়াজ দিয়ে পরিবেশন করা যেতে পারে।
প্যাটিগুলো মুরগি, গো-মাংস, মাটন, আলু (আলু ওয়ালা), ডিম (আন্ডে ওয়ালা), বা মসুর (ডাল) দিয়ে তৈরি করা যায়। গরুর মাংস এবং ডিমের রেসিপিটি সর্বাধিক জনপ্রিয়, বিশেষত রাস্তার বিক্রেতাদের মাঝে।
পাকড়া কাঠকুড়ালি

পাকড়া কাঠকুড়ালি (বৈজ্ঞানিক নাম: "Dendrocopos macei") (ইংরেজি Fulvous-breasted woodpecker) Picidae পরিবারের Dendrocopos গণের একটি পাখি।
এই পাখি মাঝারি আকারের। ডানার পালক সাদা কালো।
পাকড়া কাঠকুড়ালি পাখিটি বাংলাদেশ, ভুটান, নেপাল, ভারত এবং মায়ানমার অঞ্চল পর্যন্ত বিস্তৃত।
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত। পাখিটি বাতাবি কাঠকুড়ালি নামেও পরিচিত